CELEX: 32009R0308
Language: mt
Date: 2009-04-15 00:00:00
Title: Regolament tal-Kummissjoni (KE) Nru 308/2009 tal- 15 ta' April 2009 li jemenda, għall-finijiet ta' adattament għall-progress xjentifiku u tekniku, l-Annessi IIIA u VI għar-Regolament (KE) Nru 1013/2006 tal-Parlament Ewropew u tal-Kunsill dwar vjeġġi ta' skart (Test b’relevanza għaż-ŻEE )

16.4.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 97/8
            
         REGOLAMENT TAL-KUMMISSJONI (KE) Nru 308/2009
   tal-15 ta' April 2009
   li jemenda, għall-finijiet ta' adattament għall-progress xjentifiku u tekniku, l-Annessi IIIA u VI għar-Regolament (KE) Nru 1013/2006 tal-Parlament Ewropew u tal-Kunsill dwar vjeġġi ta' skart
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 1013/2006 tal-Parlament Ewropew u tal-Kunsill tal-14 ta’ Ġunju 2006 dwar vjeġġi ta' skart (1), u b’mod partikolari l-Artikolu 58(1) tiegħu,
   Billi:
   
               (1)
            
            
               Il-qbil li nltlaħaq fit-tmien laqgħa tal-Konferenza tal-Partijiet fil-Konvenzjoni ta' Basel dwar il-kontroll ta' Movimenti Transkonfinali ta' Skart Perikoluż u r-Rimi tiegħu, li saret mis-27 ta' Novembru sal-1 ta' Diċembru 2006, jesiġi emenda tal-Anness VI għar-Regolament (KE) Nru 1013/2006 dwar vjeġġi ta' skart. L-emenda tikkonċerna s-sostituzzjoni ta' “kg” u “litru” b'“Tunnellati (Mg)” għat-total tal-kwantità ta' skart approvata minn qabel u tirriżulta f'konsistenza mal-unitajiet ipprovduti fl-Annessi IA, IB u VII għal dak ir-Regolament.
            
         
               (2)
            
            
               Barra minn hekk l-Istati Membri, skont l-Artikolu 58(1)(c) tar-Regolament (KE) Nru 1013/2006, fid-29 ta' Frar 2008, l-10 ta' Marzu 2008, is-17 ta' Marzu 2008 u d-29 ta' April 2008 ppreżentaw talbiet lill-Kummissjoni biex tikkunsidra t-taħlitiet ta' żewġ tipi ta' skart jew aktar elenkati fl-Anness III għall-inklużjoni fl-Anness IIIA.
            
         
               (3)
            
            
               Il-korrispondenti, maħtura skont l-Artikolu 54 tar-Regolament (KE) Nru 1013/2006, ftiehmu f'laqgħa li saret skont l-Artikolu 57 ta' dak ir-Regolament li jippreżentaw ma' kull talba għall-inklużjoni tat-taħlitiet fl-Anness IIIA ċertu tagħrif sabiex tkun tista' titwettaq valutazzjoni tat-taħlitiet konċernati. It-tagħrif kien soġġett għal valutazzjoni skont ir-Regolament (KE) Nru 1013/2006.
            
         
               (4)
            
            
               Il-kunċett ta' ġestjoni ta' skart li ma tagħmilx ħsara lill-ambjent jinkludi l-użu ta' tekniki u teknoloġiji li kapaċi jnaqqsu l-ħsara ambjentali permezz ta' proċessi u materjali li jiġġeneraw anqas sustanzi li għandhom potenzjal ta' ħsara u jirkupraw dan it-tip ta' sustanzi mill-emissjonijiet qabel ir-rilaxx, jew jutilizzaw u jirriċiklaw ir-residwi tal-produzzjoni. Il-pajjiżi fejn tapplika d-Deċiżjoni tal-OECD għandhom l-obbligu li jiżguraw li l-faċilitajiet ta' rkupru tagħhom jużaw tekniki avvanzati għall-irkupru tal-iskart. Tekniki avvanzati ta' rkupru jkunu essenzjali meta t-taħlitiet ta' skart jinkludu skart eteroġenu bħal gagazza mill-ipproċessar ta’ metalli prezzjużi u ram. Mhemmx garanzija li l-pajjiżi fejn ma tapplikax id-Deċiżjoni tal-OECD jilħqu dawn l-istandards. Għalhekk, it-taħlitiet ta' skart inklużi gagazzi mill-ipproċessar ta' metalli prezzjużi u ram li huma kklassifikati taħt (OECD) entrata GB040 fl-Anness IIIA ma għandhomx japplikaw għall-pajjiżi fejn id-Deċiżjoni OECD ma tapplikax.
            
         
               (5)
            
            
               Għalhekk l-Annessi IIIA u VI għar-Regolament (KE) Nru 1013/2006 għandhom jiġu emendati skont dan.
            
         
               (6)
            
            
               Jista' jkun xieraq li l-lista tat-taħlitiet ta' skart tal-Anness IIIA tiġi riveduta, u b'mod partikolari l-entrati li mhumiex applikabbli għall-pajjiżi fejn id-Deċiżjoni tal-OECD ma tapplikax, b'kunsiderazzjoni għat-tagħrif riċevut minn dawn il-pajjiżi rigward il-kapaċità teknoloġika biex jirkupraw l-iskart kif ukoll il-ġestjoni tal-iskart li ma tagħmilx ħsara lill-ambjent.
            
         
               (7)
            
            
               Il-miżuri stipulati f'dan ir-Regolament huma skont l-opinjoni tal-Kumitat stabbilit bl-Artikolu 18 tad-Direttiva 2006/12/KE tal-Parlament Ewropew u tal-Kunsill (2).
            
         ADOTTAT DAN IR-REGOLAMENT:
   Artikolu 1
   L-Annessi IIIA u VI għar-Regolament (KE) Nru 1013/2006 għandhom jinbidlu bit-test stabbilit fl-Anness għal dan ir-Regolament.
   Artikolu 2
   L-Anness IIIA għandu jiġi rivedut, jekk ikun xieraq, fi żmien 12-il xahar wara d-dħul fis-seħħ ta' dan ir-Regolament, b'mod partikolari sabiex jitqies sew it-tagħrif riċevut mill-pajjiżi fejn id-Deċiżjoni tal-OECD ma tapplikax rigward il-kapaċità teknoloġika tagħhom biex jirkupraw l-iskart kif ukoll l-evidenza li l-ġestjoni tal-iskart titwettaq skont kundizzjonijiet ekwivalenti għal dawk fil-pajjiżi fejn id-Deċiżjoni tal-OECD tapplika.
   Artikolu 3
   Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 15 ta’ April 2009.
      
         
            Għall-Kummissjoni
         
         Stavros DIMAS
         
            Membru tal-Kummissjoni
         
      
   
   
      (1)  ĠU L 190, 12.7.2006, p. 1.
   
      (2)  ĠU L 114, 27.4.2006, p. 9.
   
      ANNESS
      
                  (1)
               
               
                  L-Anness IIIA għar-Regolament (KE) Nru 1013/2006 għandu jinbidel b'dan li ġej:
                  
                     “ANNESS IIIA
                     
                        TAĦLITIET TA' ŻEWĠ TIPI TA' SKART JEW AKTAR ELENKATI FL-ANNESS III U MHUX IKKLASSIFIKATI TAĦT ENTRATA WAĦDA KIF IMSEMMI FL-ARTIKOLU 3(2)
                     
                     
                              
                                 1.
                              
                              
                                 Irrispettivament minn jekk it-taħlitiet jiġux inklużi jew le f'din il-lista, dawn ma jistgħux ikunu soġġetti għar-rekwiżiti ta' tagħrif ġenerali stipulati fl-Artikolu 18 jekk ikunu kkontaminati b'materjali oħra sal-punt li
                                 
                                             (a)
                                          
                                          
                                             ikabbru r-riskji assoċjati mal-iskart b'mod suffiċjenti li jkun xieraq li huma jiġu sottoposti għall-proċedura ta' notifika u kunsens bil-miktub minn qabel, meta jitqiesu l-karatteristiċi perikolużi elenkati fl-Anness III għad-Direttiva tal-Kunsill 91/689/KEE; jew
                                          
                                       
                                             (b)
                                          
                                          
                                             jipprevjenu l-irkupru tal-iskart b’mod li ma jagħmilx ħsara lill-ambjent.
                                          
                                       
                           
                              
                                 2.
                              
                              
                                 It-taħlitiet ta' skart li ġejjin huma inklużi fl-Anness:
                                 
                                             (a)
                                          
                                          
                                             Taħlitiet ta' skart ikklassifikati taħt l-entrati B1010 u B1050 ta’ Basel;
                                          
                                       
                                             (b)
                                          
                                          
                                             Taħlitiet ta' skart ikklassifikati taħt l-entrati B1010 u B1070 ta’ Basel;
                                          
                                       
                                             (c)
                                          
                                          
                                             Taħlitiet ta' skart ikklassifikati taħt l-entrata GB040 (OECD) u taħt l-entrata B1100 ta’ Basel ristretti għal żingu mhux pur u iebes, ħmieġ tal-metalli li fih iż-żingu, tneħħija ta’ aluminju mill-wiċċ ta’ likwidu (jew tneħħija mill-wiċċ ta’ likwidu) li teskludi fdalijiet ta’ melħ minn metall imdewweb u skart ta’ kisi ta’ refrattarji, li jinkludi griġjoli, li joriġina mit-tisħin u t-tidwib tar-ram sabiex jinkiseb minnu l-metall li jkun fih;
                                          
                                       
                                             (d)
                                          
                                          
                                             Taħlitiet ta' skart ikklassifikati taħt l-entrata GB040 (OECD), taħt l-entrata B1070 ta’ Basel u taħt l-entrata B1100 ta’ Basel ristretti għal skart ta' kisi ta' refrattarji, li jinkludi griġjoli, li joriġina mit-tisħin u t-tidwib tar-ram sabiex jinkiseb minnu l-metall li jkun fih.
                                          
                                       L-entrati msemmija fil-punti (c) u (d) ma għandhomx japplikaw għal esportazzjonijiet lejn pajjiżi fejn id-Deċiżjoni OECD ma tapplikax.”
                              
                           
               
            
                  (2)
               
               
                  L-Anness VI għar-Regolament (KE) Nru 1013/2006 għandu jinbidel b'dan li ġej:
                  
                     “ANNESS VI
                     
                        FORMOLA GĦALL-FAĊILITAJIET LI JKUNU APPROVATI MINN QABEL (L-ARTIKOLU 14)
                     
                     
                                 Awtorità kompetenti
                              
                              
                                 Faċilità ta' rkupru
                              
                              
                                 Identifikazzjoni tal-iskart
                              
                              
                                 Perjodu tal-validità
                              
                              
                                 Total tal-kwantità approvata minn qabel
                              
                           
                                 Isem u numru tal-faċilità ta' rkupru
                              
                              
                                 Indirizz
                              
                              
                                 Operazzjoni ta' rkupru
                                 (kodiċi + R)
                              
                              
                                 Teknoloġiji wżati
                              
                              
                                 (Kodiċi)
                              
                              
                                 Minn
                              
                              
                                 Sa
                              
                              
                                 (Tunnellati (Mg))”